CELEX: 32015D1784
Language: et
Date: 2015-10-02 00:00:00
Title: Komisjoni rakendusotsus (EL) 2015/1784, 2. oktoober 2015, millega muudetakse otsuse 2003/467/EÜ II lisa seoses Ühendkuningriigi Põhja-Iirimaa piirkonna kuulutamisega veisekarjade osas ametlikult brutselloosivabaks (teatavaks tehtud numbri C(2015) 6630 all) (EMPs kohaldatav tekst)

6.10.2015   
            
            
               ET
            
            
               Euroopa Liidu Teataja
            
            
               L 259/38
            
         KOMISJONI RAKENDUSOTSUS (EL) 2015/1784,
   2. oktoober 2015,
   millega muudetakse otsuse 2003/467/EÜ II lisa seoses Ühendkuningriigi Põhja-Iirimaa piirkonna kuulutamisega veisekarjade osas ametlikult brutselloosivabaks
   
      
         (teatavaks tehtud numbri C(2015) 6630 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle A lisa II jao punkti 7,
   ning arvestades järgmist:
   
               (1)
            
            
               Direktiivi 64/432/EMÜ kohaldatakse veistega kauplemise suhtes liidus. Direktiivis on sätestatud tingimused, mille alusel võib liikmesriigi piirkonna kuulutada veisekarjade osas ametlikult brutselloosivabaks.
            
         
               (2)
            
            
               Komisjoni otsuse 2003/467/EÜ (2) II lisa 2. peatükis on loetletud liikmesriigid, mis on kuulutatud veisekarjade osas ametlikult brutselloosivabaks. Kõnealuses peatükis on Ühendkuningriiki käsitlevasse kandesse juba lisatud Inglismaa, Šotimaa ja Walesi piirkonnad ning ka Mani saar.
            
         
               (3)
            
            
               Ühendkuningriik on esitanud komisjonile dokumendid, milles tõendatakse, et kogu Põhja-Iirimaa territoorium vastab veisekarjade osas direktiivis 64/432/EMÜ sätestatud tingimustele ametlikult brutselloosivaba staatuse saamiseks. Seega tuleks Põhja-Iirimaa kuulutada veisekarjade osas ametlikult brutselloosivabaks piirkonnaks.
            
         
               (4)
            
            
               Otsuse 2003/467/EÜ II lisa 2. peatükis sätestatud loetelu tuleks muuta ja lisada sinna Põhja-Iirimaa.
            
         
               (5)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2003/467/EÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 2. oktoober 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT 121, 29.7.1964, lk 1977/64.
   
      (2)  Komisjoni otsus 2003/467/EÜ, 23. juuni 2003, millega kehtestatakse teatavate liikmesriikide ja liikmesriikide piirkondade ametlikult tuberkuloosist, brutselloosist ja veiste ensootilisest leukoosist vaba staatus seoses veisekarjadega (ELT L 156, 25.6.2003, lk 74).
   
      LISA
      Otsuse 2003/467/EÜ II lisa 2. peatükis asendatakse Ühendkuningriiki käsitlev kanne järgmisega:
      „Ühendkuningriigis:
      
                  —
               
               
                  Suurbritannia: Inglismaa, Šotimaa, Wales
               
            
                  —
               
               
                  Mani saar
               
            
                  —
               
               
                  Põhja-Iirimaa.”